A BIZOTTSÁG 2000/462/EK HATÁROZATA

(2000. július 12.)

a háziméhek/kaptárak, méhanyák és herék harmadik országból történő behozatalához szükséges állat-egészségügyi bizonyítványról

(az értesítés a C(2000) 1966 számú dokumentummal történt)

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 95/176/EK határozattal[1] módosított, a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre[2] és különösen annak 17. és 18. cikkére,

mivel:

(1) A 92/65/EGK tanácsi irányelv követelményeivel összhangban meg kell állapítani azokat a harmadik országokat, ahonnan a tagállamok engedélyezik háziméhek/kaptárak, méhanya (és herék) Közösségbe történő behozatalát; az engedély valamennyi harmadik országra alkalmazandó.

(2) A 92/65/EGK tanácsi irányelv követelményeivel összhangban meg kell állapítani a háziméhek/kaptárak, méhanya és herék Közösségbe történő behozatalára vonatkozó egészségügyi bizonyítványt.

(3) Új, vagy egzotikus betegségek esetén - szükség szerint - a betegségre vonatkozó kiegészítő intézkedéseket kell tenni.

(4) A 96/93/EGK tanácsi irányelv[3] megállapítja azokat az előírásokat, amik szükségesek az egészségügyi bizonyítványok érvényességéhez és a csalás megelőzéséhez; mivel célszerű biztosítani, hogy a bizonyítványt kiállító harmadik országbeli tisztviselőkre alkalmazott szabályok és alapelvek az ebben az irányelvben megállapítottakkal legalább egyenértékű biztosítékokat nyújtsanak.

(5) Figyelembe véve, hogy e határozattal új bizonyítványrendszer jön létre, időt kell biztosítani ennek végrehajtására.

(6) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A tagállamok csak abban az esetben engedélyezik háziméh (Apis mellifera)/kaptárak, méhanya és herék harmadik országból történő behozatalát, amennyiben azok megfelelnek az e határozat mellékletében foglalt mintának megfelelő egészségügyi bizonyítványban megállapított biztosítékoknak.

2. cikk

Ezt a határozatot 2000. november 1-jétől kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 2000. július 12-én.

a Bizottság részéről

David BYRNE

a Bizottság tagja

MELLÉKLET

EGÉSZSÉGÜGYI BIZONYÍTVÁNYMINTA A HÁZIMÉHNEK/KAPTÁRAKNAK, ÉS A MÉHANYÁKNAK ÉS HERÉIKNEK AZ EURÓPAI KÖZÖSSÉGBE TÖRTÉNŐ SZÁLLÍTÁSÁHOZ

Az importőr figyelmébe: Ez a bizonyítvány kizárólag állat-egészségügyi célokat szolgál és az állat-egészségügyi határállomás eléréséig kísérnie kell a szállítmányt.

1. Küldő (teljes név és cím) EGÉSZSÉGÜGYI BIZONYÍTVÁNY Sorszám Eredeti példány[4]

2. Származási ország

3. Címzett (teljes név és cím) 4. ILLETÉKES HATÓSÁG

5. Cím - származási hely (a méhészet címe) - rendeltetési hely (a méhészet címe)

6. Berakodás helye

7. Szállítóeszköz[5]

8. Faj

9. A háziméhek/kaptárak, méhanyák (és herék) száma[6]

10. A tétel azonosítása

11. TANÚSÍTVÁNY[7]

Alulírott illetékes tisztviselő igazolom az alábbiakat:

1. a fent említett háziméhek (Apis mellifera)/kaptárak, méhanyák és herék:

a) az illetékes hatóság felügyelete és ellenőrzése alatt álló méhtenyészetből származnak;

b) nem olyan területről származnak, amely amerikai költésrothadás előfordulása következtében elrendelt tilalom alatt áll, és legalább 30 nap eltelt a legutóbb észlelt esettől, illetve attól a naptól számítva, amikor az illetékes hatóságok három kilométeres körzetben minden egyes kaptárt ellenőriztek, és valamennyi fertőzött kaptárt elégettek, vagy az említett illetékes hatóságok által ismételten elvégzett vizsgálat szerint kielégítő eredménnyel kezeltek;

c) olyan kaptárból jönnek vagy származnak, amelyből lépmintát vettek és a megelőző 30 napon belül alávetették azt az OIE diagnosztikai szabványokról szóló kézikönyvében az amerikai költésrothadásra megállapított vizsgálatnak, amely negatív eredménnyel zárult;

d) a mai napon végzett vizsgálat alapján nem mutatják semmiféle betegség - a méheket érintő fertőzéseket is beleértve - klinikai tünetét vagy gyanús jelét.

2. a csomagolóanyag és a járulékos termékek közvetlenül az exportáló méhészetből származnak, és nem érintkeztek sem fertőzött méhekkel vagy fiasításos léppel, sem fertőzött, illetve nem az exportáló méhészethez tartozó termékkel vagy eszközzel.

Kelt ,

(az illetékes tisztviselő aláírása)[8]

Pecsét8

(név nyomtatott nagybetűvel, képesítés és beosztás)

[1] HL L 117., 1995.5.24., 23. o.

[2] HL L 268., 1992.9.14., 52. o.

[3] HL L 13., 1997.1.16., 18. o.

[4] Minden szállítmányhoz külön bizonyítvány szükséges, az eredeti bizonyítvány a szállítmányt a végső rendeltetési helyéig kíséri; érvényessége 10 nap.

[5] Fel kell tüntetni a jármű rendszámát, illetve a tartály számát, és - megfelelő esetben - a plomba számát is.

[6] A nem megfelelő rész törlendő.

[7] A berakodást követő 24 órán belül kell kitölteni.

[8] A pecsét és az aláírás színének a nyomtatás színétől eltérőnek kell lennie.